૩માં પુષ્પકુંજ સોસાયટી આવેલી છે, જયાંની જમીન વર્ષો અગાઉ રહેણાંક વિસ્તારના પ્લોટો માટે રહેઠાણના હેતુ માટે જ બિન ખેતી કરવામાં આવી હતી, પરંતુ સોસાયટીમાં કેટલાક પ્લોટોમાં રહેઠાંણના બદલે ખુલ્લેઆમ શરતભંગ કરીને અનેક પ્લોટધારકો દ્વારા કોમર્શિયલ બાંધકામ કરીને સુવિધા એક્સ-રે એન્ડ સોનોગ્રાફી, અરિહંત એક્સ-રે એન્ડ સોનોગ્રાફી, સુપર માર્કેટ, લક્ષ્મી હોસ્પિટલ, કુલદીપ હોસ્પિટલ, તુલીપ હોસ્પિટલ, સંજીવની હોસ્પિટલ, જયોતિ હોસ્પિટલ, નવજીવન હોસ્પિટલ, વરદાન હોસ્પિટલ, શ્રધ્ધા હોસ્પિટલ, પાર્શ્વ હોસ્પિટલ, રોશની કોમ્પ્યુટર્સ, પ્રફુલ્લ પેથોલોજી લેબોરેટરી, દિપ લેબ, ગ્લોઝોન મેડી સ્કીન કલીનીક તથા અનેક મેડીકલ સ્ટોર્સ અને ખાણીપીણીના અસંખ્ય એકમો, સુપર માર્કેટ જેવા નફાકારક એકમો ઉભા કરી દેવાયા હતા, જે પ્રકરણ હાઈકોર્ટ સુધી તેમજ જિલ્લા પંચાયત કચેરી સુધી પણ પહોંચી ગયું છે, તેમજ ‘સંદેશ’માં આ પ્રકરણના સમાચાર પ્રસિધ્ધ થતાં જિલ્લા વિકાસ અધિકારી હર્ષ વ્યાસે ઈડરના તાલુકા વિકાસ અધિકારી મોહન પટેલને સમગ્ર પ્રકરણમાં તપાસ કરીને રિપોર્ટ કરવાનો આદેશ આપ્યો છે, જેથી રહેણાંકમાં ધમધમતાં તમામ કોમર્શિયલ સંકુલધારકોમાં ફફડાટ ફેલાયો છે.